laion/Wikipedia-Exotic huggingface dataset:
דניאל ארנס

דניאל ארנס קונסאגרה (בספרדית: Daniel Aranes Consuegra נולד ב-30 במרץ 1979) הוא שחקן קולומביאני, שמשחק גם בטלנובלות מקסיקניות. ארנס נולד בשנת 1979 בקולומביה הוא צעיר מבבין 6 אחים, למד משחק בארצות הברית פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ארנס החל את הקריירה שלו בשנת 2003 כאשר גילם את דמותו של הנס בסדרה "פרנסיסקו אל מתמטיקו". בשנים 2005–2006 שיחק בטלנובלה "Los Reyes" ("המלכים") וגילם את דמותו של סנטיאגו "סנאנטי" לריאטה. תפקיד זה זיכה אותו במעמדות לפרס השחקן הטוב ביותר בהודו. בשנת 2006 הופיע בטלנובלה "Jesucristo Superestrella" (ישו כוכב עליון). בשנים 2007–2008 שיחק בטלנובלה "Nuevo Rico ,Nuevo Pobre" ("עשיר חדש, עני חדש") וגילם את דמותו של ארווין הויוס. בשנת 2008 שיחק בטלנובלה "La Sucursal Del cielo" וגילם את דמותו של סמואל ליזקאנו. בשנת 2009 שיחק בטלנובלה "Ame Quin Hombre El Gaitan". באותה שנה שיחק בסדרה Dona Bella ("גברת בלה") וגילם את דמותו של ניקולס איילה. בשנים 2010–2011 שיחק בטלנובלה "תרזה" (Tereza) לצד סבסטיאן רולי אנג'ליק בויר ואנה ברנדה קונטררס בתפקיד פרננדו מורנו גוטיירו. בשנים 2011–2012 שיחק בטלנובלה "Amorcito Corazon" (לב אוהב) בתפקיד ויליאם "וילי בויי" ג'יירזמו פינזון הרננדז. בשנת 2012 שיחק בהצגה "הרקולס" וגילם את התפקיד הראשי. באותה שנה הופיע בהצגה "הממבו של העשירים". בשנת 2013 שיחק בטלנובלה "לב פראי" לצד אנה ברנדה קונטררס בתפקיד ראשי את אוקטביו נרבאז. בשנת 2014 כיכב ארנס בטלנובלה "גאטה" בתפקיד פבלו מרטינס נגראטה לצד מאיטה פרוני. בשנת 2015 שיחק בסרט "Locraos Del Amor" גילם את תפקידו של אדוארדו סאבדרה גרסיה. באותה שנה דיבב לסדרת האנימציה רובוטריקים אהבת מסתורין בגרסה הספרדית. בשנת 2016 השתתף בתוכנית "Nuestra Belleza" והיה שופט ראשי. בשנים 2016–2017 משחק בטלנובלה Desperta Comigo (תתעורר איתי) בתפקיד פבלו הרמיניו לעאל ונטורה בדמות ראשית. בשנים 2017–2019 כיכב בשתי עונותיה של הטלנובלה המקסיקנית המצליחה "משפחתו של בעלי" לצדו של גבריאל סוטו. ^ מקור: 4 במאי 2011. (ספרדית) ^ Corazon Amorcito של Televisa ^ Corazon indomable יה טיינה protagonistas ^ Corazon Indomable - אוקטביו IRA en Busca דה Maricruz y Lupita - Avance Capitulo 138 ^ Confirmado: דניאל ארנס y אנה ברנדה protagonizarán 'Corazon Indomable' ^ Maite-perroni Podría שירו 'La גאטה "Junto דניאל ארנס צמודים טלנובלה דה נטלי Lartilleux מדיה וקבצים בנושא דניאל ארנס בוויקישיתוף דניאל ארנס, ברשת החברתית אקס (טוויטר) דניאל ארנס, ברשת החברתית אינסטגרם דניאל ארנס, במסד הנתונים הקולנועיים IMDb (באנגלית) ביוגרפיה של דניאל ארנס
צביקה לוי

צבי (צביקה) לוי (13 בינואר 1948 - 29 בדצמבר 2018) היה פעיל חברתי ישראלי שכונה "אבי החיילים הבודדים". חתן פרס ישראל למפעל חיים לשנת ה'תשע"ז (2017). לוי נולד ב-13 בינואר 1948 בקיבוץ גבת בעמק יזרעאל ומשפחתו הייתה בין מקימי קיבוץ יפעת הסמוך, שם הוא גר עד למותו. אביו היה מקווקז ואמו הייתה מפולין. עם גיוסו לצה"ל התנדב לוי לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר ולחם במלחמת ההתשה. בשירות המילואים שירת לוי כלוחם וכרב-סמל פלוגתי בגדוד 697 שבעוצבת חצי האש. במהלך מלחמת לבנון הראשונה הוענקה לו דרגת קצונה מבלי שעבר קורס קצינים על אומץ הלב שגילה תחת אש. בהמשך, בשל תפקידו כאחראי על החיילים הבודדים בתנועה הקיבוצית, הועלה בדרגה לסגן-אלוף. בשנת 2016 קיבל דרגת ייצוג אלוף-משנה. בשנת 1983, לאחר מות בתו עופרי, קיבל על עצמו בהתנדבות, בעצת הרמטכ"ל רפאל איתן, לאסוף בחורים מעיירות פיתוח שקיבלו פטור מהצבא, ולעזור להם להתגייס. התנדבות זו נעשתה במקביל לעבודתו של לוי בגידולי שדה בקיבוץ. בדצמבר 1994 נתמנה על ידי ראש אכ"א יורם יאיר (יה־יה), לנהל את פרויקט חיילים בודדים בצבא. לוי כונה "האבא של החיילים הבודדים" בזכות עשייתו רבת השנים למען אלפי חיילים מחוסרי אמצעים וטיפול במשפחות השכולות מטעם התנועה הקיבוצית. הוא היה ממונה על התיאום והקישור בין התנועה הקיבוצית לבין צה"ל בכל נושא ההלנה והטיפול בחיילים הבודדים, הפנייתם למשפחות מאמצות בקיבוצים, מעקב אחר היקלטותם ומתן מענה לכל בקשה ומצוקה שלהם. בקיבוץ יפעת הכיר לוי את נעמי, ילדת חוץ מקריית טבעון, שסייעה לו בפעילותו ההתנדבותית. הם התחתנו בשנת 1974, ונולדו להם חמישה ילדים. ב-1981 נפטרה בתו עפרי בת השמונה החודשים ממוות בעריסה. בשנת 2016 חלה לוי בניוון שרירים (ALS). גם לאחר שחלה, המשיך לבקר בהתנדבות משפחות וחיילים בודדים. ב-29 בדצמבר 2018 נפטר כתוצאה מהמחלה ונקבר בקיבוץ יפעת. מדיה וקבצים בנושא צביקה לוי בוויקישיתוף צביקה לוי, באתר פרס ישראל עדי חשמונאי, "ארוץ למען החיילים הבודדים" באתר ישראל היום, 18 בדצמבר 2017 דני ברנר, כולם היו בניו, ישראל היום, 29 בספטמבר 2010 ענת מידן, "לפני המחלה עבדתי 16 שעות ביום, נתתי את כולי לחיילים, וזה היה אושר. עכשיו אני לא יכול לזוז, אבל כל הזמן חושב איפה אני עוד יכול לעזור", באתר "ידיעות אחרונות", 17 בנובמבר 2016 אלי אשכנזי‏, "לא מפסיק לבכות": זוכה פרס ישראל שהקדיש את חייו לחיילים בודדים, באתר וואלה, 17 במרץ 2017 הלך לעולמו צביקה לוי, "אבי החיילים הבודדים" וחתן פרס ישראל, באתר ynet, 29 בדצמבר 2018
דינה פאוול

דינה חביב פאוול (באנגלית: Dina Habib Powell; נולדה ב-1973) היא מנהלת ויועצת אמריקאית, כיהנה כמשנה לענייני אסטרטגיה של היועץ לביטחון לאומי והיועצת לענייני יוזמות כלכליות לנשיא דונלד טראמפ, ממרץ 2017 לינואר 2018. פאוול נולדה בקהיר שבמצרים, בתם של הומה סולימאן וחוסני חביב, ששירת כקצין בצבא מצרים. משפחתה היא נוצרית קופטית. בגיל ארבע היגרה עם משפחתה לארצות הברית וגדלה בדאלאס שבטקסס בה הקימו הוריה מינימרקט ועבדו בו בצוותא. היא למדה בתיכון הפרטי "Ursuline Academy" בדאלאס וסיימה תואר ראשון במדעי הרוח באוניברסיטת טקסס באוסטין. בתקופת לימודיה עבדה כעוזרת משפטית בסנאט של טקסס. לאחר הלימודים התמחתה אצל הסנאטורית הרפובליקנית קיי ביילי האצ'יסון, לאחר מכן שימשה עוזרת של חבר הקונגרס דיק ארמי שכיהן כמנהיג הרוב בבית הנבחרים של ארצות הברית. בתפקידה הבא עבדה בוועדה הלאומית של המפלגה הרפובליקנית בוושינגטון די. סי. ועסקה במינויי חברי המפלגה לתפקידים בממשל. לאחר היבחרו של ג'ורג' ווקר בוש לנשיא ארצות הברית עבדה תחת עוזר הנשיא לענייני כוח האדם והמינויים של הממשל קליי ג'ונסון וב-2003 החליפה את ג'ונסון בתפקידו והייתה בכך האדם הצעיר ביותר לכהן במשרה זו. היא שימשה שליחה של הנשיא למשימות שונות במזרח התיכון. בעקבות המלצתה של ליז צ'ייני מונתה ב-2005 לעוזרת לענייני חינוך ותרבות של מזכירת המדינה קונדוליזה רייס וכן שימשה עוזרת לתת-מזכירת המדינה לענייני דיפלומטיה ציבורית ויחסי ציבור קארן יוז. היא דוברת ערבית ושימשה נציגת המחלקה לקירוב מדינות ערביות לממשל האמריקאי. ב-2007 הצטרפה לחברת גולדמן זקס וב-2010 מונתה לשותפה בחברה. היא עמדה בראש המחלקה להשקעות חברתיות ולפיתוח סביבתי. כמו כן כיהנה כנשיאת קרן גולדמן זקס, פיקחה על שני פרויקטים מרכזיים של הקרן לתמיכה בנשים יזמיות ובעסקים קטנים בינוניים ועל מיזמים פילנתרופיים נוספים. היא כיהנה כחברה במועצה ליחסי חוץ (אנ'), בוועד המנהל של היוזמות החברתיות של בית הספר למנהל עסקים באוניברסיטת הרווארד, בוועד המנהל של האוניברסיטה האמריקאית בקהיר, ושל המכינה לנשים נייטינגייל-במפורד בניו יורק. פאוול מקורבת לאיוונקה טראמפ וייעצה לה בתחום העסקי ובמעורבות ביוזמות נדבנות. בינואר 2017 מונתה יועצת לענייני יוזמות כלכליות לנשיא ארצות הברית דונלד טראמפ, במרץ מונתה בנוסף גם למשנה לענייני אסטרטגיה ליועץ לביטחון לאומי. היא כיהנה בתפקיד עד פרישתה ב-12 בינואר 2018. לאחר פרישתה חזרה לעבוד בגולדמן זקס. ב-9 באוקטובר 2018 אמר נשיא ארצות הברית דונלד טראמפ כי הוא שוקל למנותה לשגרירת ארצות הברית באו"ם לאחר פרישתה של ניקי היילי. בהמשך דווח כי פאוול דחתה את ההצעה ואמרה כי ״תשמח להמשיך לייעץ לממשל טראמפ באופן בלתי רשמי״. היא הייתה נשואה לריצ'רד פאוול ולזוג שתי בנות. ב-2018 התארסה לדייוויד מק'מורמיק, מנכ"ל משותף של קרן ההשקעות ברידג'ווטר. מדיה וקבצים בנושא דינה פאוול בוויקישיתוף דינה פאוול, סרטונים בערוץ היוטיוב דינה פאוול, סרטונים באתר Vimeo פרופיל באתר גולדמן זקס דינה פאוול באתר ארכיון מחלקת המדינה יצחק בן-חורין, וושינגטון, נא להכיר: פאוול המצרית של מחלקת המדינה, באתר ynet, 24 במרץ 2005 Meet Dina Powell, Ivanka Trump's woman in the White House, אתר CNN, ‏12 בינואר 2017 Dina Powell, the West Wing's Hire Power, וושינגטון פוסט, 11 בינואר 2005 אליזבת' בומילר, הראלד טריביון‏, המצריה שתמכור את ממשל בוש לערבים, באתר וואלה, 27 במרץ 2005 What Dina Powell's promotion to the NSC means, אתר CNN, ‏17 במרץ 2017 Dina Powell to be named deputy national security adviser for strategy, אתר CNN, ‏16 במרץ 2017
אשרף אל-עג'רמי

אשרף עיד אל-עג'רמי (בערבית: أشرف العجرمي; נולד ב-1961) הוא חבר פת"ח, לשעבר שר לענייני אסירים ברשות הפלסטינית (2007–2009) וממובילי יוזמת ז'נבה. נולד ב-1961 במחנה הפליטים ג'באליה שברצועת עזה ועזב שם כדי ללמוד הנדסה בהונגריה. בזמן לימודו הצטרף לחזית הדמוקרטית לשחרור פלסטין. ב-1982 נסע ללבנון והשתתף בלחימה שבין אש"ף לישראל. חזר לארץ ב-1984 ונעצר בידי ישראל והיה כלוא במשך שתים-עשרה שנים (1984–1996). שלוש שנים טרם שחרורו, הביע תמיכה בהסכם אוסלו שנחתם ובהקמתה של הרשות הפלסטינית. שוחרר רק לאחר כינון הרשות הפלסטינית. לאחר שחרורו מהכלא הישראלי, עבד כמנהל בכיר במשרד המידע הפלסטיני כאחראי לענייני ישראל, ולאחר מכן מונה לסגן מנהל יחידת מדיה חיצונית. באוקטובר 2003, עם צאת יוזמת ז'נבה, הביע בה תמיכה. לאחר השתלטות חמאס על רצועת עזה ב-2007, הצטרף לממשלת החירום של סלאם פיאד וכיהן כשר לענייני אסירים עד 2009. לאחר פרישתו מהממשלה, הקים ב-2010 את "מרכז דאמור למדיה ותקשורת" במטרה להביא את הצד הפלסטיני לישראלים בצורה כזו שתתרום להגעה להסכם שלום. ב-2013, השתתפותו בכנס של יוזמת ז'נבה בכנסת עוררה סערה בחוגי הימין בשל עברו בכלא הישראלי. הוא בעל תואר ראשון באנגלית, סופר וחוקר. "Prisoners, Peace and the Palestinian National Movement: an interview with Ashraf al-Ajrami". Fathom. SPRING / 2016. אשרף אל-עג'רמי, ממובילי יוזמת ז'נבה הפלסטינית: הקיפאון המדיני עלול להוביל להתפרצות של אלימות, באתר "יוזמת ז'נבה", ‏13 ביולי 2011 "Damour Center for Media & Communication Plans Hebrew Website. - Free Online Library". www.thefreelibrary.com. נבדק ב-3 באפריל 2018. {{cite web}}: (עזרה) ג'קי חוגי, "מעריב": אשרף אל-עג'רמי, שר בממשלת החירום הפלסטינית: "רוב הציבור הפלסטיני תומך במו"מ", באתר יוזמת ז'נבה, ‏21 ביוני 2007 "JMCC - Ashraf al-Ajrami". www.jmcc.org. 31 בדצמבר 2009. {{cite web}}: (עזרה) "Ashraf al-Ajrami". www.geneva-accord.org. Geneva Initiative. אורכב מ-המקור ב-2017-08-04. נבדק ב-2017-03-16. Y. Yehoshua (11 בנובמבר 2003). "Palestinian Reactions to the 'Geneva Understandings'". MEMRI (באנגלית). Inquiry & Analysis Series (154). {{cite journal}}: (עזרה) "Damour Center for Media & Communication". www.annalindhfoundation.org (באנגלית). Anna Lindh Foundation. מאפייני ממשלת החירום הפלסטינית החדשה בראשות סלאם פיאצ' ותחילת המאבק בינה לבין ממשלת החמא"ס של אסמאעיל הניה, באתר מרכז המידע למודיעין ולטרור המרכז למורשת המודיעין (מל"מ), ‏24 ביוני 2007 דיווח בגל צה"ל: השר לשעבר אשרף אל עג'רמי חושף פרטים מהמו"מ בכנס יוזמת ז'נבה בכנסת, באתר "יוזמת ז'נבה", ‏8 ביולי 2013 אריק בנדר, זעם בכנסת: למנוע את כניסתו של אל-עג'רמי, באתר nrg‏, 7 ביולי 2013 אשרף אל עג'רמי בכנס יוזמת ז'נבה בכנסת, סרטון באתר יוטיוב (אורך: 7:72) ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
יוליה סמוילובה

יוליה אולגובנה סמוילובה (ברוסית: Юлия Олеговна Самойлова; נולדה ב-7 באפריל 1989) היא זמרת רוסייה הלוקה בניוון שרירים. נבחרה לייצג את רוסיה באירוויזיון 2017 ובאירוויזיון 2018. סמוילובה, ילידת אוחטה חלתה בגיל 13 בניוון הנוירון המוטורי (Spinal muscular atrophy). בעקבות כך היא מתניידת בכסא גלגלים. היא הייתה מייסדת הרכב TerraNova ובעונה השלישי של תוכנית הזמר "Фактор А" (הגרסה הרוסית של אקס פקטור) הגיעה עד לגמר וקיבלה מאלה פוגצ'ובה את פרס "כוכב הזהב של אלה". היא ביצעה דואט עם גושה קוצנקו לשיר "Комета" שהוכנס לאלבומו השני של קוצנקו. בשנת 2014 הופיעה בטקס הפתיחה של המשחקים הפראלימפיים בסוצ'י עם השיר "יחד" (Вместе) ובסוף 2016 נטלה חלק עם זמרים נודעים אחרים ברוסיה להקלטת השיר "לחיות", שנכתב עבור הרוגי התרסקות מטוס טופולב Tu-154 של משרד ההגנה הרוסי. במרץ 2017 סמוילובה נבחרה על ידי VGTRK והערוץ הראשון לייצג את רוסיה באירוויזיון 2017 עם השיר "Flame Is Burning", אולם אוקראינה, מארחת התחרות, מנעה את הופעתה, בשל הופעה אחרת של הזמרת בחצי האי קרים בשנת 2014. וב-22 במרץ שירות הביטחון האוקראיני אסר על סמוילובה להגיע לאוקראינה למשך 3 שנים והערוץ הראשון ברוסיה הכריז יחד עם החברה הרוסית לרדיו וטלוויזיה כי אם סמוילובה לא תיטול חלק בתחרות אירוויזיון 2017 היא תישלח כנציגת רוסיה לאירוויזיון 2018, לא משנה באיזו מדינה תיערך התחרות, ב-13 באפריל 2017 רשות השידור ברוסיה הודיעה שרוסיה פורשת רשמית מהתחרות וכי סמוילובה תייצג את רוסיה באירוויזיון 2018. ב-10 במאי 2018 הופיעה סמוילובה בחצי הגמר השני של האירוויזיון, שבסיומו לא העפילה לשלב הגמר של התחרות. השיר אותו שרה הוא "I Won't Break". יוליה נשואה למוזיקאי אלכסיי טראן, שמתפקד גם כמנהלהּ המוזיקלי. מדיה וקבצים בנושא יוליה סמוילובה בוויקישיתוף אתר האינטרנט הרשמי של יוליה סמוילובה יוליה סמוילובה, ברשת החברתית אקס (טוויטר) יוליה סמוילובה, ברשת החברתית אינסטגרם יוליה סמוילובה, סרטונים בערוץ היוטיוב יוליה סמוילובה, באתר ספוטיפיי יוליה סמוילובה, באתר סאונדקלאוד (באנגלית) יוליה סמוילובה, באתר MusicBrainz (באנגלית) יוליה סמוילובה, באתר דיזר יוליה סמוילובה, באתר Discogs (באנגלית) תומר שלפניק, נקמה רוסית על כיסא גלגלים, באתר כאן – תאגיד השידור הישראלי, 4 באפריל 2017 מור לוי, ‏המלחמה מגיעה לבמה: אוקראינה תאסור על נציגת רוסיה להשתתף באירוויזיון?, באתר ‏מאקו‏, 15 במרץ 2017 עמית קוטלר ועמי פרידמן, אוקראינה אסרה את כניסת הנציגה הרוסית לאירוויזיון, באתר ynet, 22 במרץ 2017 עמית ולדמן מור לוי, ‏אוקראינה אוסרת על נציגת רוסיה לאירוויזיון להיכנס לשטחה, באתר ‏מאקו‏, 22 במרץ 2017 אוקראינה: לא נאפשר לזמרת רוסייה לשיר באירוויזיון אוקראינה אוסרת כניסת זמרת נכה לאירוויזיון ВГТРК и Первый канал: Самойлова поедет на "Евровидение" в любом случае איתי שטרן, רוסיה הודחה בחצי גמר האירוויזיון ולראשונה לא תעפיל לגמר התחרות, באתר הארץ, 11 במאי 2018
גז מתאן מדיאש

האם התכוונתם ל... גז מתאן מדיאש (כדורסל) – קבוצת כדורסל רומנית מהעיר מדיאש, המשחקת בליגת העל הרומנית בכדורסל גז מתאן מדיאש (כדורגל) – קבוצת כדורגל רומנית מהעיר מדיאש, המשחקת בליגת העל הרומנית בכדורגל
צוריאל קריספל

צוריאל ויקטור קריספל (נולד בה'תש"ך, 1960) הוא סגן ראש העיר אלעד לשעבר. כיהן כראש המועצה המקומית הראשון של היישוב. נולד בבאר שבע כוויקטור קריספין. למד בישיבה קטנה בישיבת אהל מועד. לישיבה גדולה המשיך בישיבת בית הכרם, אצל הרב ישראל קליינר. משם התגייס לצה"ל, שם שירת כ-4 שנים בחטיבת גולני. לאחר נישואיו, בשנת תשמ"ג בערך, התגורר באופקים. בתקופה זו למד בבאר שבע בכולל של רבי אלעזר אבוחצירא. במקביל הקים את אגף השיקום הדתי (שק"ד) בכלא באר שבע, ולאחר מכן את מוסדות אוצר החיים בעיר, מוסדות אותם ניהל למשך שנתיים. לאחר כחמש שנים בנתיבות עבר לגור בירושלים, והחל ללמוד הוראה ודיינות בכולל יחווה דעת, שם התקרב לרב עובדיה יוסף, ושימש כמזכירו האישי[דרוש מקור]. בשנות ה-90 של המאה ה-20 נשלח על ידי הרב יוסף לשמש כסגנו של אריה גמליאל במשרד השיכון. במקביל לתפקיד זה כיהן כיושב ראש מינהלת הקמת העיר אלעד. עם הקמת היישוב אלעד, על ידי שר השיכון אריאל שרון, מונה קריספל לראש מועצה ממונה על ידי שר הפנים עוזי ברעם. בבחירות הראשונות לראשות המועצה המקומית אלעד שהתקיימו בשנת תש"ס, ניצח קריספל את יעקב אשר, שהפך לממלא מקום ראש המועצה ולימים ראש עיריית בני ברק וחבר הכנסת. בהיותו ראש המועצה פעל לפיתוח העיר. כך, לדוגמה, העיר זכתה בחמישה "כוכבי-יופי" בשל טיפוח איכות הסביבה. כמו כן דרש קריספל להעביר את מיסי המרכזים המסחרים לעיר. בנוסף העביר קריספל חוק עירוני המחייב קבלנים לצפות את המבנים בעיר באבן ירושלמית, החלטה זו גררה מחאת קבלנים בשל נטל התקציב הכרוך בכך. בשנת תשס"ה התמודד מול צביקה כהן, והפסיד לכהן. לאחר ההפסד עזב את אלעד ועבר להתגורר בשכונת רמת שלמה בירושלים. בבחירות לרשויות המקומיות בשנת 2013 התמודד על ראשות העיר אלעד מטעם מפלגת ש"ס, כשהוא מחליף את יצחק עידן שעמד בראשות העיר מטעמה. קריספל הפסיד בבחירות לישראל פרוש, ומונה לסגן ראש העיר. בבחירות לכנסת ה-21 הוצב במקום ה-38 הסמלי ברשימת ש"ס לכנסת. במאי 2019 הודיע קריספל על התפטרותו מהעירייה. בינואר 2020 מונה לתפקיד מנכ"ל מועצת בתי העלמין בירושלים. צוריאל קריספל, ברשת החברתית פייסבוק צוריאל קריספל, ברשת החברתית אקס (טוויטר) מוסף עיר ועיר, קו עיתונות - מוסף חג סוכות תשע"ט, עמ' 16. צוריאל קריספל - מועמד מפלגת ש"ס באלעד, באתר ערוץ 7, 12 בספטמבר 2013 אבי רבינא, ‏פרסום ראשון: קריספל התפטר מעיריית אלעד, באתר כיכר השבת, 5 במאי 2019
מוריס כהן

האם התכוונתם ל... אנשי ביטחון מוריס כהן (איש המוסד) – אחיו של המרגל אלי כהן מוריס כהן (הרפתקן) – איש צבא והרפתקן יהודי, עוזרו האישי של סון יאט-סן מוריס כהן (מרגל סובייטי) (נודע גם כפיטר קרוגר) - יהודי-אמריקאי שהורשע בריגול לטובת ברית המועצות חוקרים מוריס כהן (מדען) – מטלורג יהודי אמריקאי, מומחה למטלורגיה של פלדה, פרופסור במכון הטכנולוגי של מסצ'וסטס מוריס רפאל כהן – משפטן, פילוסוף ולוגיקאי יהודי אמריקאי, מחבר (יחד עם ארנסט נייגל) הספר "היגיון ושיטה מדעית" אחרים מוריס כהן (שחקן) – שחקן ישראלי משה כהן (פירושונים)
בן בוטבול

בן בוטבול (נולד ב-22 במאי 1990) הוא כדורגלן ישראלי המשחק בעמדת הקשר האחורי בעירוני אשקלון מליגה ג'. בוטבול החל לשחק כדורגל במחלקת הנוער של מ.ס. אשדוד, וב-23 בספטמבר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–1 להכח עמידר רמת גן במסגרת גביע הטוטו. ב-2 במאי 2009 ערך את הופעת הבכורה שלו בליגת העל, כשפתח בהרכב בהפסד 0–3 לבני יהודה תל אביב. בעונת 2010/2011 צורף בוטבול באופן קבוע לסגל הקבוצה הבוגרת ושותף ב-14 משחקי ליגה, ברובם עלה כמחליף. ב-26 בנובמבר 2011 הבקיע את שער הבכורה שלו בקריירה, בניצחון 2–0 נגד הפועל באר שבע. בסך הכל ערך 25 הופעות ליגה בעונת 2011/2012 והיה שותף להעפלה של הקבוצה לפלייאוף העליון. בעונת 2012/2013 ערך 21 הופעות בליגת העל. ב-17 בספטמבר 2013 הושאל בוטבול להפועל ירושלים מהליגה הלאומית עד לסיום העונה. ב-23 בספטמבר 2013 ערך את הופעת הבכורה שלו במועדון, בניצחון 3–1 נגד מכבי יבנה. ב-6 בדצמבר 2013 הבקיע את שער הבכורה שלו במדי הפועל ירושלים, בתיקו 1–1 נגד מכבי נתניה, ואת העונה הוא סיים עם שני שערים ב-26 הופעות ליגה. בקיץ 2014 חזר בוטבול לליגת העל כאשר הצטרף להפועל עכו בהשאלה עד לסיום העונה. לאחר שלא מצא את מקומו בקבוצה ולא שותף במשחקיה, בינואר 2015 חתם במכבי הרצליה עד לסיום העונה. ב-3 בספטמבר 2015 שוחרר בוטבול ממועדון ספורט אשדוד וחתם במכבי שעריים מליגה א' דרום. בוטבול היה שותף לחזרה של המועדון לליגה הלאומית אחרי 23 שנים בליגות הנמוכות. בעונת 2016/2017 זכה עם הקבוצה בגביע הטוטו של הלאומית. ב-18 ביולי 2017 חתם בוטבול במ.ס. דימונה מליגה א' דרום, וב-18 בנובמבר 2017 עבר למ.ס. כפר קאסם מאותה הליגה. ב-29 במאי 2018 חתם בוטבול בקבוצת הפועל אשדוד מליגה א'. ב-16 ביולי 2019 חתם בוטבול במכבי עירוני שדרות מליגה ב'. ב-27 בנובמבר 2019 חזר לליגה א' כאשר חתם במכבי עירוני אשדוד. ב-2 ביולי 2020, בוטבול חתם בעירוני כסייפה, אך כעבור זמן קצר הצטרף לבית"ר אשדוד. בקיץ 2021 חתם במ.ס. רמלה. במהלך העונה חתם בהפועל קריית אונו. באוגוסט 2022 חתם בהפועל שמשון אשקלון מליגה ג'. מכבי שעריים גביע הטוטו (לאומית): 2016/2017 ב-20 באוגוסט 2014 התחתן בוטבול עם אדווה פרג. מדיה וקבצים בנושא בן בוטבול בוויקישיתוף בן בוטבול, באתר ההתאחדות לכדורגל בישראל בן בוטבול, באתר Transfermarkt בן בוטבול, באתר Soccerway בן בוטבול, באתר FootballDatabase.eu יגאל ברמן ושלום אלבז, ‏בן בוטבול: גאטוסו ואלברמן הם המודל לחיקוי שלי, באתר ONE‏, 20 באפריל 2012 גיא בן זיו, ‏הפ' י-ם החתימה את בוטבול, שדה, צעדון ובן נעים, באתר ONE‏, 17 בספטמבר 2013 קובי פורטל, בן בוטבול חתם במכבי שעריים, באתר דאבל פס, 3 בספטמבר 2015 איציק כלפי וגיא גפן, סהר שבתאי קרוב לדימונה, בן בוטבול חתם, באתר דאבל פס, 18 ביולי 2017 אוהד רון, פרסום ראשון: בן בוטבול סיכם במ.ס כפר קאסם, באתר גולר, 18 בנובמבר 2017 אביחי דלאל, בנשף הסיום: אדומים אשדוד הציגה שישה שחקני רכש, באתר דאבל פס, 30 במאי 2018 שלומי והבה, בן בוטבול חתם במכבי שדרות, באתר דאבל פס, 17 ביולי 2019 שלומי והבה, בן בוטבול חתם בעירוני כסייפה, באתר דאבל פס, 2 ביולי 2020 הנהלת האתר, בן בוטבול הכדרוגלן מאשדוד התחתן עם בחירת ליבו אדווה, באתר אשדוד10, 20 באוגוסט 2014
חיים שמואל הכהן קונורטי

הרב סניור חיים שמואל הכהן קונורטי (1810, ה'תק"ע – 1873, ה'תרל"ג) היה שד"ר, אב בית דין והחכם באשי של טבריה, ומגדולי רבניה ומנהיגיה. נולד באיטליה בשנת 1810 (ה'תק"ע), ובסביבות שנת 1827 (ה'תקפ"ז) עלה לארץ ישראל והשתכן בטבריה. בטבריה לקח חלק בשיקום הריסות העיר לאחר רעידת האדמה שהתרחשה בה בשנת 1837, והקים את המבנה שעל קבר רבי מאיר בעל הנס. בשנת 1839 (ה'תקצ"ט) הקים בטבריה מתחם שבו ייסד את בית הכנסת "מדרש חשמ"ך" (ראשי תיבות של שמו) שכונה גם בית הכנסת הסניור. בחודש אוקטובר 1840 (תשרי ה'תר"א) יצא כשד"ר לטורקיה עבור קופת רבי מאיר בעל הנס בטבריה, ועבור שיקום מבני העיר שנפגעו ברעידת האדמה שפקדה אותה. בשנת 1844 (ה'תר"ד) יצא שוב בשליחות לטורקיה וביקר גם בסלוניקי. משם המשיך לאיטליה וטריאסטה, שם השפיע על נדבנים לתרום כסף לייסוד ישיבה בטבריה. כשחזר לטבריה הקים במתחם בית הכנסת שלו את ישיבת "מדרש שמואל" שהייתה השנייה בגודלה בעיר, וכן מקווה לטבילה. במסעותיו אסף אלפי כתבי יד וספרים נדירים ועתיקים, והקים במתחם ספרייה גדולה. בשנת 1848 (ה'תר"ח) יצא שוב לשליחות באיטליה עבור היישוב בטבריה, ובעיקר עבור הישיבה שהקים. בשנת 1857 (ה'תרי"ז) מונה לשמש כרב ראשי וכחכם באשי של טבריה, וכאב בית הדין של העדה הספרדית בעיר, עד לפטירתו. הלך לעולמו ב-9 בספטמבר 1873 (י"ז באלול ה'תרל"ג), ונקבר בבית הקברות היהודי העתיק בטבריה. בתו היחידה אסתר שרה נישאה לרב המקובל יעקב שאלתיאל ניניו, מחבר הספרים "אמת ליעקב" ו"זרע יעקב". נינו היה הרב חיים אלחדיף, ששימש כחכם באשי בטבריה, ומנהל ישיבת רבי מאיר בעל הנס בעיר. בן נינו היה זאכי אלחדיף וצאצא נוסף שלו היה הרב שלמה ילוז. תלמידיו היו הרב חביב חיים דוד סתהון, הרב ימין כלפון והרב יוסף שמואל אבואלעפייא. מספר חיבורים שכתב, בהם ספר שו"ת, הושארו בספרייתו שב"חצר ניניו", אך כיום לא ידוע מה עלה בגורלם. תשובות שכתב הודפסו בספר זרע יעקב - דרושים, מאת הרב יעקב שאלתיאל ניניו. דוד תדהר (עורך), אנציקלופדיה לחלוצי היישוב ובוניו (עמ' 3840) הרב שלמה ילוז, אשר לשלמה, בני ברק ה'תשמ"ה (עמ' 17 ו-19) דוד תדהר (עורך), "חיים שמואל הכהן קונורטי", באנציקלופדיה לחלוצי הישוב ובוניו, כרך יא (1961), עמ' 3840 רבי חיים שמואל הכהן קונוורטי באתר MyTzadik אלי אשכנזי, ניני-ניניו של הרב משפצים את בית הכנסת שבנה בטבריה, באתר הארץ, 27 בדצמבר 2009 לעיתים "קונוורטי" כיום נקרא המתחם "חצר ניניו", על שם צאצאיו שהתגוררו במקום עד שנות ה-80, ורוב הספרים הנדירים נגנבו ממנו בתקופות שונות. בשנת 2011 עבר המתחם שיפוץ, ותוכנן בו מוזיאון למבקרים)
אליפות גרמניה בכדורגל 1936

אליפות גרמניה בכדורגל 1936 הייתה העונה ה-29 של התחרות. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד. החל מעונה זו, היה נערך גם המשחק על המקום השלישי. למשחק הגמר הגיעו נירנברג ופורטונה דיסלדורף. לנירנברג זו הייתה האליפות השישית בתולדות המועדון. המשחק הסתיים בניצחון של נירנברג בהארכה, תוך כיבוש שער הניצחון בדקה ה-120. לתחרות העפילו מנצחות תחרויות אזוריות: ארווין חלמכן מפ.צ. חמניץ כבש 10 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
מוניקה דולן

מוניקה מרגרט דולן (באנגלית: Monica Margaret Dolan; נולדה ב-15 במרץ 1969) היא שחקנית בריטית. דולן זכתה בפרס באפט"א לטלוויזיה לשחקנית המשנה הטובה ביותר על הופעתה בתפקיד רוזמרי וסט בסרט הטלוויזיה "מבוגר אחראי" (2011). דולן נולדה במידלסברו במחוז צפון רידינג של יורקשייר. היא למדה משחק בבית ספר גילדהול למוזיקה ודרמה. בטלוויזיה שיחקה דולן בפרקים בסדרות "פוארו", "דיאל ופסקו", "לגעת בקטיפה" (יחד עם רייצ'ל סטירלינג) וב"השופט ג'ון דיד". עוד כיכבה בדרמה "U Be Dead" של רשת ITV. על הבמה הופיעה דולן במחזה "She Stoops to Conquer", ב"המלך ליר" ובמחזה "השחף", השניים האחרונים לצדו של איאן מקלן. ב-2011 גילמה דולן את דמותה של רוזמרי וסט שהייתה רוצחת סדרתית בריטית, בדרמה של ITV "מבוגר אחראי". על תפקיד זה זכתה דולן לשבחי הביקורת וכן זכתה בפרס באפט"א לטלוויזיה בקטגוריית שחקנית המשנה טובה ביותר. המועמדות האחרות לפרס היו מגי סמית', מירנדה הארט ואנה צ'נסלור. דולן כיכבה בתפקיד לורטה במחזה "Chalet Lines" מאת לי מאטינסון בתיאטרון בוש. ב-2013 גילמה תאומות בשם מג ומייב קרטר בפרק בסדרה "מיילדת". ב-2014 החלה דולן להופיע בסדרה הקומית "W1A" (סדרת המשך לסדרה זוכת הבאפט"א "2012") בתפקיד אשת תקשורת בכירה בשם טרייסי פריצ'רד. ב-2016 הופיעה דולן בתפקיד ג'נט מקינטייר בדרמה בשני חלקים של ה-BBC בשם "עדת התביעה" עיבוד טלוויזיוני של שרה פלפס למחזה מאת אגאתה כריסטי. מדיה וקבצים בנושא מוניקה דולן בוויקישיתוף מוניקה דולן, במסד הנתונים הקולנועיים IMDb (באנגלית) מוניקה דולן, באתר AllMovie (באנגלית) מוניקה דולן, במסד הנתונים הקולנועיים KinoPoisk (ברוסית) מוניקה דולן, באתר MusicBrainz (באנגלית) מוניקה דולן באתר מכון הסרטים הבריטי Holland, Peter (19 בדצמבר 2005). Shakespeare Survey: Writing about Shakespeare. Cambridge University Press. pp. 288–. ISBN 978-0-521-85074-2. נבדק ב-8 ביוני 2011. {{cite book}}: (עזרה) U Be Dead at the Internet Movie Databas "TV review: U Be Dead and The Yorkshire Dales On Film", guardian.co.uk, 5 September 2010. "U Be Dead's Monica Dolan Discusses The Art of Stalking", tv.com, 8 September 2010. Blogger Ian Foster's review of DVD of She Stoops to Conquer "King Lear", guardian.co.uk, 31 May 2007. "The Seagull, presented by the Royal Shakespeare Company" (18 September 2007) Eunice Wong Appropriate Adult Wins Big at BAFTA TV Awards", yahoo.com, 27 May 2012. Anita Singh,Anitasingh, ‏Bafta Television Awards 2012: Fred West drama Appropriate Adult dominates, The Telegraph, 27 May 2012 "Television Awards Winners in 2012" (24 April 12) BAFTA Charles Spencer, ‏Chalet Lines, Bush Theatre, review, The Telegraph, 16 April 2012 "The Witness for the Prosecution: Episode 1 Credits". BBC Online. נבדק ב-28 בדצמבר 2016. {{cite web}}: (עזרה)